turjo4nis/wikipedia-bn-dump-20250701 huggingface dataset:
নারায়ণপাল (পাল সম্রাট)

নারায়ণপাল পাল সাম্রাজ্যের সপ্তম সম্রাট ছিলেন। তিনি পাল সম্রাট প্রথম বিগ্রহপাল ও হৈহেয় রাজবংশের লজ্জাদেবীর সন্তান ছিলেন। সুদীর্ঘ চুয়ান্ন বছর রাজত্ব করলেও নারায়ণপালের রাজত্বকালে পাল সাম্রাজ্যের অনেকাংশ অন্যান্য রাজ্যের অন্তর্ভুক্ত হয়। তার পর তার পুত্র রাজ্যপাল (পাল সম্রাট) সিংহাসনে আরোহণ করেন।

রাজত্বকাল 
রমেশচন্দ্র মজুমদার ৮৫৪ থেকে ৯০৮ খ্রিষ্টাব্দে, আবদুল মোমিন চৌধুরী ৮৬৬ থেকে ৯২০ খ্রিষ্টাব্দে ও বিন্দেশ্বরী প্রসাদ সিনহা ৮৬৫ থেকে ৯২০ খ্রিষ্টাব্দে এবং দীনেশচন্দ্র সরকার ৮৬০ থেকে ৯১৭ খ্রিষ্টাব্দে নারায়ণপালের রাজত্বের সময়কালকে নির্ণয় করেছেন।

মগধের পতন 
নারায়ণপালের রাজত্বের প্রথমার্ধে মগধ, তীরভুক্তি ও বঙ্গ পাল সাম্রাজ্যের অন্তর্গত হলেও তার সপ্তদশ রাজ্যাঙ্কের পরে গুর্জররাজ ভোজদেব এই সকল অঞ্চল জয় করে নেন। ভোজদেব তার অধীনে সামন্তদের সহায়তায় বারাণসী জয় করে মগধ আক্রমণ করে নারায়ণপালকে পরাজিত করেন বলে অনুমান করা হয়। এই যুদ্ধে ভোজদেবের সামন্তরূপে প্রতীহার বংশীয় কক্ক মুদগিরিতে গৌড়রাজের বিপক্ষে যুদ্ধ করেছিলেন। কলচুরী রাজবংশের প্রথম গুণাম্ভোধিদেব ভোজদেবকে গৌড় আক্রমণে সহায়তা করেছিলেন।

পাদটীকা

তথ্যসূত্র 

পাল রাজবংশ
পাল রাজা
গাজীপুর সিটি কর্পোরেশন

গাজীপুর সিটি কর্পোরেশন বাংলাদেশের মধ্যাঞ্চলের গাজীপুর জেলায় অবস্থিত স্থানীয় সরকার সংস্থা। এটি বাংলাদেশের একটি পৌর প্রশাসন ও স্বায়ত্তশাসিত প্রতিষ্ঠান। বাংলাদেশের সিটি কর্পোরেশনগুলোর মধ্যে গাজীপুর সিটি কর্পোরেশন হলো আয়তনের দিক থেকে সবচেয়ে বড় সিটি কর্পোরেশন।

ইতিহাস ও আত্মপ্রকাশ
গাজীপুর সিটি করপোরেশন ২০১৩ সালের ১৬ জানুয়ারি প্রতিষ্ঠিত হয়। ৭ জানুয়ারি প্রশাসনিক পুনর্বিন্যাস সংক্রান্ত জাতীয় কমিটির (নিকার) সভায় টঙ্গী ও গাজীপুর পৌর এলাকা নিয়ে গাজীপুর সিটি কর্পোরেশন গঠনের সিদ্ধান্ত অনুমোদন হয়। এর প্রেক্ষিতে গত ১৬ জানুয়ারি গাজীপুর সিটি কর্পোরেশনের গেজেট প্রকাশিত হয়।

রাজধানী ঢাকার সন্নিকটে অবস্থিত গাজীপুর জেলাকে ২০১০ সালের ১৬ মার্চ বিশেষ শ্রেণীর জেলা হিসেবে ঘোষণা করা হয়। ১৯৭৪ সালে ৩২ দশমিক ৩৬ বর্গ কিলোমিটার আয়তনের টঙ্গী পৌরসভা গঠন করা হয়। অপরদিকে গাজীপুর পৌরসভার আয়তন ৪৮ দশমিক ৫০ বর্গ কিলোমিটার। এটি ১৯৮৬ সালে প্রতিষ্ঠিত হয়। এই দুই পৌরসভা এবং গাজীপুর ক্যান্টনমেন্টের ১৮৮৮ দশমিক ৩৮ একর এলাকা নিয়ে গাজীপুর সিটি করপোরেশন গঠন করা হল।

২০১৩ সালে গাজীপুর সিটি করপোরেশনের প্রথম মেয়র নির্বাচন অনুষ্ঠিত হয়। এতে মেয়র হিসেবে নির্বাচিত হন বিএনপি সমর্থিত সাবেক ধর্ম প্রতিমন্ত্রী এম. এ. মান্নান।

ভৌগোলিক সীমানা
গাজীপুর সিটি কর্পোরেশনের আয়তন ৩২৯ দশমিক ৯০ বর্গকিলোমিটার।

প্রশাসনিক এলাকা
গাজীপুর সিটি করপোরেশনের উত্তরে গাজীপুর সদর উপজেলার মির্জাপুর ইউনিয়ন, দক্ষিণে ঢাকা উত্তর সিটি করপোরেশন ও সাভার উপজেলার ইয়ারপুর ইউনিয়ন, পূর্বে গাজীপুর সদর উপজেলার বাড়িয়া ইউনিয়ন, কালীগঞ্জ উপজেলার নাগরি ইউনিয়ন ও শ্রীপুর উপজেলার প্রহল্বাদপুর ইউনিয়ন এবং পশ্চিমে কালিয়াকৈর উপজেলার মৌচাক ও মধ্যপাড়া ইউনিয়ন এবং সাভার উপজেলার শিমুলিয়া ও ধামসোনা  ইউনিয়ন অবস্থিত।

সেবা সমূহ 
গাজীপুর সিটি কর্পোরেশন শহরে নাগরিক সেবা, মৌলিক অবকাঠামো পরিচালনা ও প্রদানের জন্য যে সকল কাজ করে থাকে:

জনসংখ্যা
গাজীপুর সিটি কর্পোরেশনের জনসংখ্যা প্রায় ৬৫ লাখ।

পরিকাঠামো ও অন্যান্য উপাত্ত

৫৭ টি ওয়ার্ড নিয়ে গাজীপুর সিটি করপোরেশন গঠিত।

তথ্যসূত্র

পাদটীকা

বহিঃসংযোগ
 স্থানীয় সরকার (সিটি কর্পোরেশন) আইন, ২০০৯
 সিটি করপোরেশন হলো গাজীপুর- দৈনিক প্রথম আলো 

গাজীপুর জেলার জনবহুল স্থান
গাজীপুর সিটি কর্পোরেশন
বাংলাদেশের সিটি কর্পোরেশন
তুলামাথা টামারিন

তুলামাথা টামারিন  () (বৈজ্ঞানিক নাম: Saguinus oedipus) হচ্ছে একটি নয়া দুনিয়ার বানর যার ওজন আধা কে.জি র মত। হাতের আর পায়ের পাতা ছাড়া সারা শরীর সাদা আর বাদামী তুলোর মত পশমে আবৃত থাকে। উত্তরপূর্ব কলম্বিয়ার উষ্ণমণ্ডলীয় বনে এদের আবাস। এটা চিন্তা করা হয় যে প্রায় ৪০,০০০ তুলামাথা টামারিনকে ধরা এবং রপ্তানি করে বিভিন্ন ডাক্তারী পরীক্ষা নিরীক্ষার কাজে ব্যবহার করা হয়েছিল ১৯৭৬ সালের পূর্বে। যখন CITES এদের উপর সর্বোচ্চ স্তরের সংরক্ষণ আরোপ করে তখন সব আন্তর্জাতিক বিপণন নিষিদ্ধ করা হয়। এখন এই প্রজাতিটি সংকটে আছে আবাসস্থল ধ্বংসের কারণে। যেহেতু উত্তর পশ্চিম কলম্বিয়ার নিচুজমির বনে এর আবাসস্থল ছিলো এবং সেই বন মাত্র ৫% টিকে আছে ঐ অঞ্চলে; তাই এটি সাম্প্রতিককালে মহাবিপন্ন প্রজাতি হিসেবে শ্রেণিকৃত। এটি পৃথিবীর একটি দুর্লভতম প্রজাতি কারণ পৃথিবীতে মাত্র আর ৬,০০০ টি বানর বন্য পরিবেশে আছে।

চিত্রশালা

তথ্যসূত্র 

কলম্বিয়ার স্তন্যপায়ী
১৭৫৮-এ বর্ণিত প্রাণী
বিলুপ্তপ্রায় প্রাণী
১৭৫৮-এ বর্ণিত স্তন্যপায়ী
কার্ল লিনিয়াস কর্তৃক নামকরণকৃত ট্যাক্সা
মেরিজা অ্যাগুইলেরা

মেরিজা রিয়া অ্যাগুইলেরা (; জন্ম: ১৪ ডিসেম্বর, ১৯৮৫) ত্রিনিদাদ ও টোবাগোয় জন্মগ্রহণকারী ওয়েস্ট ইন্ডিজের বিশিষ্ট প্রমিলা ক্রিকেটার। ওয়েস্ট ইন্ডিজ মহিলা ক্রিকেট দলের অন্যতম খেলোয়াড় মেরিজা অ্যাগুইলেরা বর্তমানে দলের অধিনায়কের দায়িত্ব পালন করছেন। এছাড়াও ঘরোয়া ক্রিকেটে ত্রিনিদাদ ও টোবাগো দলের পক্ষে খেলছেন। শীর্ষসারির ব্যাটসম্যান ও উইকেট-কিপার হিসেবে তিনি ২০০৯ সালের ক্রিকেট বিশ্বকাপের নেতৃত্ব দিয়েছিলেন।

খেলোয়াড়ী জীবন 
২ জুলাই, ২০০৮ তারিখে আট্রেখটে অনুষ্ঠিত নেদারল্যান্ডস দলের বিপক্ষে একদিনের আন্তর্জাতিকে তার অভিষেক ঘটে। এরপর থেকে এ পর্যন্ত ১৫টি একদিনের আন্তর্জাতিকে অংশগ্রহণ করেছেন। এছাড়াও, ১১ জুলাই, ২০০৯ তারিখে টনটনে অনুষ্ঠিত টুয়েন্টি২০ আন্তর্জাতিকে দক্ষিণ আফ্রিকার মহিলা দলের বিরুদ্ধে তিনি অভিষিক্ত হন।

তথ্যসূত্র

আরও দেখুন 
 ব্রিটনি কুপার
 মহিলাদের ক্রিকেট
 ওয়েস্ট ইন্ডিজ মহিলা ক্রিকেট দল
 ২০১৬ আইসিসি মহিলা বিশ্ব টুয়েন্টি২০

বহিঃসংযোগ 
 Cricinfo profile
 Cricketarchive profile

ওয়েস্ট ইন্ডিজ মহিলা ক্রিকেটার
১৯৮৫-এ জন্ম
জীবিত ব্যক্তি
ওয়েস্ট ইন্ডিজের মহিলা একদিনের আন্তর্জাতিক ক্রিকেটার
ওয়েস্ট ইন্ডিজের মহিলা টুয়েন্টি২০ আন্তর্জাতিক ক্রিকেটার
ত্রিনিদাদ ও টোবাগোর ক্রিকেটার
ত্রিনিদাদ ও টোবাগোর মহিলা ক্রিকেটার
ওয়েস্ট ইন্ডিজের মহিলা ক্রিকেট অধিনায়ক
উইকেট-রক্ষক
কবি (উপন্যাস)

কবি একটি বহুল আলোচিত বাংলা উপন্যাস। এটির রচয়িতা বাংলাভাষার প্রখ্যাত কথাসাহিত্যিক তারাশঙ্কর বন্দ্যোপাধ্যায়। কাহিনীর বিবেচনায় এটি একটি সামাজিক উপন্যাস। কবিয়াল, ঝুমুর দল সহ ঐ সময়ের জীবনযাত্রার প্রেক্ষিতে এই বিখ্যাত উপন্যাসটি রচিত হয়েছে।

প্রকাশের ইতিহাস 
কবি উপন্যাসটি তারাশঙ্কর বন্দ্যোপাধ্যায়ের লেখা দ্বাদশ উপন্যাস। এ উপন্যাসটি প্রকৃতপক্ষে তার লেখা একটি পূর্ব-প্রকাশিত ছোটগল্পের বিস্তৃত রূপ। রামানন্দ চট্টোপাধ্যায় এর সম্পাদনায় প্রকাশিত প্রবাসী মাসিকপত্রে গল্পটি ১৯৪১ সালে প্রথম প্রকাশিত হয়েছিল। গ্রন্থাকারে প্রকাশের আগে "কবি" উপন্যাসটি পাটনা থেকে প্রকাশিত প্রভাতী পত্রিকায় ধারাবাহিকভাবে ১৯৪২ সালে প্রথম প্রকাশিত হয়েছিল। কবি গ্রন্থাকারে প্রকাশিত হয় ১৯৪৩ সালে।

কাহিনী 
তারাশঙ্করের বন্দ্যোপাধ্যায়ের গল্পে বিশেষভাবে বীরভূম-র্বধমান অঞ্চলের সাঁওতাল, বাগদি, বোষ্টম, ডোম, বাউরি, গ্রাম্য কবিয়াল ইত্যাদি সম্প্রদায়ের কাহিনী চিত্রায়িত হয়েছে। কবি উপন্যাসের উপজীব্য অন্ত্যজ শ্রেণির একজন কবিয়ালের জীবনগাথা। কয়িালের নাম নিতাইচরণ।

নিচু বংশে জন্মানো নিতাইচরণ গ্রামের সবাইকে চমকে দিয়ে কবি হয়ে ওঠে। সে কবিয়ালদের দোহার হিসেবে কাজ করছিল। কিন্তু গ্রামের পালাগানের আসরে এক প্রতিষ্ঠিত কবিয়ালের অনুপুস্থিতিতে তার সামনে সুযোগ খুলে যায় নিজের কবিয়াল পরিচয় গ্রামবাসীকে জানিয়ে দেয়ার। অভিজ্ঞ কবিয়াল মহাদেবের কাছে সেই দফায় হেরে গেলেও তার উদ্দেশ্য সফল হয়। বাবুরা রীতিমত অবাক- 'ডোমের ছেলে পোয়েট!'
নিতাইচরণের পারিবারিক পেশা ছিল ডাকাতি; কিন্তু সে হল অন্যরকম। এমনকি মায়ের অনুরোধ বা মামার শাসনের পরেও সে পড়াশুনো ছেড়ে ডাকাতির দলে নাম লেখায়নি। ঘরবাড়ি ছেড়ে স্টেশনে গিয়ে থাকে। এখানেই তার সাথে বন্ধুত্ব হয় স্টেশনের মুটে রাজার সাথে। নিতাইয়ের ওপর রাজা'র ভক্তি ও বিশ্বাস ছিল অগাধ। নিতাইকে সে ডাকত 'ওস্তাদ' বলে।
এদিকে রাজারই এক আত্মীয়কে ঠাকুরঝি বলে ডাকত সে। বিবাহিত ঠাকুরঝি রোজ এসে দুধ বিক্রি করে যেত। মেয়েটার গায়ের রং কাল ছিল বলে গ্রামের লোকজন তো বটেই, রাজা-ও নানা কথা শোনাত। কিন্তু এই মেয়েটার জন্যই নিতাই এর মাথায় একটা পদ তৈরি হয়- 'কাল যদি মন্দ তবে চুল পাকিলে কান্দ কেনে?' জীবনের সব জায়গায় অপমান পাওয়া ঠাকুরঝি এই পদ শুনে আন্দোলিত হয়। আর নিতাই এর মনে, অসম্ভব জেনেও, ঠাকুরঝির জন্য গভীর প্রেম জন্মায়। একপর্যায়ে বিষয়টা জানাজানি হলে নিতাই গ্রাম ছেড়ে চলে যায়।

নিতাই যুক্ত হয় ঝুমুরদলের সাথে। এই দল অশ্লীল গান-বাজনা করে এবং নারীরা গানের গানের সাথে নাচ করলেও তারা মূলত দেহোপজীবিনী। সে ক্রমশ তার নিজের ভিতরকার কবিয়ালের সত্ত্বাকে চেপে রেখে এই দলের মত করেই গান রচনা করে। এখানে সে বেশ জনপ্রিয় হয়ে যায়। সেখানে তার সাথে পরিচয় হয় বসন্ত (বা বসন) এর সাথে। বসনের মধ্যে সে ঠাকুরঝির ছায়া দেখতে পায়। দুজনের মাঝে সখ্যতা গড়ে ওঠে।

এই ব্যবসায় থাকলে নানা ধরনের রোগ হয়ে থাকে, এবং তারই এক রোগে রোগাক্রান্ত হয়ে একসময়ে বসন্তও মারা যায়। শোকে কাতর হয়ে ঝুমুরদল ছেড়ে দেয় নিতাই। সে কাশীসহ অন্যান্য স্থান ঘোরে। কিন্তু তার মন না টেকায় একসময় আবারও সে নিজের আগের গ্রামে ফিরে আসে।

রাজা'র কাছ থেকে জানতে পারে ঠাকুরঝি আর বেঁচে নেই, নিতাই গ্রামছাড়ার পরে সে উন্মাদ হয়ে মারা যায়। গভীর হতাশায় নিতাই প্রশ্ন করে- 'জীবন এত ছোট ক্যানে?'

প্রধান চরিত্রাবলী 
 নিতাই বা কবি
 তারণ মণ্ডল
 বিপ্রপদ
 রাজা বা রাজন
 ঠাকুরঝি
 বসন্ত বা বসন
 মাসি
 ঝুমুর

তথ্যসূত্র 

১৯৪৪-এর উপন্যাস
ভারতীয় উপন্যাস
বাংলা ভাষার উপন্যাস
তারাশঙ্কর বন্দ্যোপাধ্যায়ের উপন্যাস
বাংলা ভাষার ভারতীয় উপন্যাস
পশ্চিমবঙ্গের উপন্যাস
আবদুল মতিন (লেখক)

আবদুল মতিন (জন্ম ২৫ মার্চ, ১৯২৪ - ১২ ফেব্রুয়ারি ২০১৩) লন্ডনপ্রবাসী বাংলাভাষী একজন লেখক ও সাংবাদিক। তিনি কমিশন ফর রেসিয়াল ইকুয়ালিটি, লন্ডনের অবসরপ্রাপ্ত তথ্য অফিসার।তিনি বাংলাদেশ পারমাণবিক শক্তি কমিশনের (বিএইসি) প্রাক্তন প্রধান প্রকৌশলী এবং সৌদি আরবের জেদ্দায় কিং আবদুল আজিজ বিশ্ববিদ্যালয়ের প্রাক্তন সহযোগী অধ্যাপক ছিলেন। তিনি ১৯৬১ সালে বৈদ্যুতিক ইঞ্জিনিয়ারিংয়ে স্নাতক হন এবং পারমাণবিক প্রকৌশল ও বিদ্যুৎ ব্যবস্থা পরিকল্পনায় বিশেষজ্ঞের কাজ করেন। তিনি ঢাকার অদূরে সাভারে পারমাণবিক শক্তি গবেষণা প্রতিষ্ঠানের (এইআরই) প্রথম প্রকল্প পরিচালক ছিলেন। তিনি প্রচুর প্রযুক্তিগত প্রকাশনা প্রকাশ করেছেন। তিনি নিয়মিত জাতীয় পত্রিকায় শিক্ষা বিষয়ে কলাম লিখতেন।

শিক্ষা 
ঢাকা বিশ্ববিদ্যালয় থেকে ১৯৪৫ সনে বিজ্ঞানে স্নাতক পাস করেন।

গ্রন্থপঞ্জি 
আব্দুল মতিনের উল্লেখযোগ্য গ্রন্থগুলো হচ্ছে:

তথ্যসূত্র 

বাংলা ভাষার লেখক
১৯২৪-এ জন্ম
২০১৩-এ মৃত্যু
নোয়াখালী জেলার ব্যক্তি
বাংলাদেশী পুরুষ লেখক
বাংলাদেশী প্রাবন্ধিক
বাংলাদেশী ইতিহাসবিদ
স্বাধীনতা পুরস্কার বিজয়ী
নয়পাল (কম্বোজ)

নয়পাল কম্বোজ পাল রাজবংশের তৃতীয় রাজা ছিলেন।

পরিচয় 
১৯৩১ খ্রিষ্টাব্দে আবিষ্কৃত ইর্দা তাম্রশাসন থেকে জানা যায় যে নয়পাল কম্বোজ পাল রাজবংশের প্রতিষ্ঠাতা রাজ্যপালের কনিষ্ঠ পুত্র ছিলেন। তিনি পরমেশ্বর পরমভট্টারক মহারাজাধিরাজ উপাধি গ্রহণ করেন।

তথ্যসূত্র 

কম্বোজ পাল রাজবংশ
বাংলার শাসক
আবদুল মতিন (দ্ব্যর্থতা নিরসন)

আবদুল মতিন এবং আব্দুল মতিন অথবা প্রায় এই ধরনের নামের বানান দ্বারা বোঝানো হতে পারে -

 আবদুল মতিন, ভাষাসৈনিক ও রাজনীতিবিদ।
 আবদুল মতিন (জেনারেল), বাংলাদেশ সেনাবাহিনীর একজন (অব:) মেজর জেনারেল ও প্রকৌশলী।
 আব্দুল মতিন, বাংলাদেশী রাজনীতিবিদ যিনি মৌলভীবাজার-২ আসনের সাবেক সংসদ সদস্য।
 আবদুল মতিন (লেখক), বাংলাভাষী লেখক ও সাংবাদিক।
 মোহাম্মদ আবদুল মতিন, মুক্তিযুদ্ধের বীর প্রতীক খেতাবপ্রাপ্ত মুক্তিযোদ্ধা।
 মোহাম্মদ আবদুল মতিন (বীর প্রতীক), মুক্তিযুদ্ধের বীর প্রতীক খেতাবপ্রাপ্ত মুক্তিযোদ্ধা।

আরও দেখুন 

 এম এ মতিন (দ্ব্যর্থতা নিরসন), উইকিমিডিয়ার দ্ব্যর্থতা নিরসন পাতা।
 আব্দুল মতিন চৌধুরী (দ্ব্যর্থতা নিরসন), উইকিমিডিয়ার দ্ব্যর্থতা নিরসন পাতা।
 আব্দুল মতিন খসরু, রাজনীতিবিদ ও ২৫৩ নং (কুমিল্লা-৫) আসন থেকে ৪ বার নির্বাচিত জাতীয় সংসদ সদস্য।
চৌ চিন চৌ

চৌ চিন চৌ বাংলাদেশের রাজধানী ঢাকার প্রথম চাইনিজ রেস্টুরেন্ট। এটি ষাটের দশকে গুলিস্তান সিনেমা হল বিল্ডিংয়ে স্থাপিত হয়।

প্রতিষ্ঠার ইতিহাস
ঢাকায় চাইনিজ আলিয়েনের পরিবার ১৯৫৭ সালে ক্যাফে চায়না নামে একটি রেস্টুরেন্ট দেয়। অনেকের মতে, এটাই চায়নিজদের দ্বারা পরিচালিত ঢাকার প্রথম রেস্টুরেন্ট। তবে ঢাকা বিশ্ববিদ্যালয়ের শিক্ষক ড. রমজুল হক, সঙ্গীত শিল্পী মালা খুররম, নাট্যব্যক্তিত্ব আলী যাকে ও ঢাকার শেষ সর্দার মাদার বক্সের সন্তান আজীম বক্সের মতে, ঢাকার প্রথম চাইনিজ রেস্টুরেন্ট চৌ চিন চৌ।

তথ্যসূত্র

ঢাকা
১৯৫৭-এ প্রতিষ্ঠিত
জন ও’কিফ

জন ও’কিফ, এফআরএস (জন্ম: ১৯ নভেম্বর, ১৯৩৯) নিউ ইয়র্ক নগরীতে জন্মগ্রহণকারী মার্কিন স্নায়ুবিজ্ঞানী ও অধ্যাপক। তিনি ইনস্টিটিউট অব কগনিটিভ নিউরোসায়েন্সে (সংজ্ঞানাত্মক স্নায়ুবিজ্ঞান গবেষণা প্রতিষ্ঠান) অধ্যাপনা করছেন। হিপোক্যাম্পাসে স্থাপিত কোষ আবিষ্কারের জন্য তিনি পরিচিতি পেয়েছেন। ২০১৪ সালে মে-ব্রিট মোজার ও এডওয়ার্ড মোজারের সাথে যৌথভাবে চিকিৎসাশাস্ত্রে নোবেল পুরস্কার পান।

প্রারম্ভিক জীবন 
অভিবাসিত আইরিশ দম্পতির সন্তান ও’কিফ নিউইয়র্ক সিটিতে জন্মগ্রহণ করেন। ম্যানহাটানের রেজিস হাইস্কুলে পড়াশোনা শেষে নিউইয়র্কের সিটি কলেজে স্নাতক ডিগ্রী অর্জন করেন। রোন্যাল্ড মেলজাকের সাথে মন্ট্রিলের ম্যাকগিল বিশ্ববিদ্যালয়ে ফিজিওলজিক্যাল সাইকোলজি বিষয়ে ডক্টরেট ডিগ্রী লাভ করেন। ১৯৬৭ সালে ইউনিভার্সিটি কলেজ লন্ডনে পড়তে যান। ১৯৮৭ সালে অধ্যাপক হিসেবে মনোনীত হন। মার্কিন যুক্তরাষ্ট্র ও যুক্তরাজ্যের দ্বৈত নাগরিক হিসেবে রয়েছেন জন ও’কিফ।

অর্জনসমূহ 
রয়্যাল সোসাইটির ফেলো জন ও’কিফ ২০০১ সালে ফেল্ডবার্গ ফাউন্ডেশন পুরস্কার ও ২০০৬ সালে লিন নাদেলের সাথে যৌথভাবে গ্রমেয়ার পুরস্কার লাভ করেন। নিউরোসায়েন্সে অসামান্য অবদানের জন্য গ্রুবার পুরস্কার পান।

তথ্যসূত্র

বহিঃসংযোগ 

চিকিৎসাবিজ্ঞানে নোবেল পুরস্কার বিজয়ী
১৯৩৯-এ জন্ম
জীবিত ব্যক্তি
ব্রিটিশ স্নায়ুবিজ্ঞানী
আইরিশ বংশোদ্ভূত মার্কিন ব্যক্তি
যুক্তরাজ্যের নাগরিকীকৃত নাগরিক
ইউনিভার্সিটি কলেজ লন্ডনের শিক্ষক
সিটি কলেজ অব নিউ নিউইয়র্কের প্রাক্তন শিক্ষার্থী
ব্রিটিশ নোবেল বিজয়ী
মার্কিন নোবেল বিজয়ী
রয়েল সোসাইটির সভ্য
আইরিশ বংশোদ্ভূত ব্রিটিশ ব্যক্তি
মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
হিরোশি আমানো

হিরোশি আমানো (জন্ম: ১১ সেপ্টেম্বর, ১৯৬০) হামামাতসু এলাকায় জন্মগ্রহণকারী বিশিষ্ট জাপানী পদার্থবিজ্ঞানী। লেডে সক্রিয় উজ্জ্বল ও সাদা আলোক উৎসকণায় শক্তি সঞ্চয়ে নীলাভ আলোর কার্যকারিতা বিষয়ে আবিষ্কারের জন্য অন্য দুই জাপানী - ইসামু আকাসাকি ও সুজি নাকামুরা’র সাথে যৌথভাবে ২০১৪ সালে পদার্থবিজ্ঞানে নোবেল পুরস্কার লাভ করেন।

তথ্যসূত্র 

জাপানি নোবেল বিজয়ী
১৯৬০-এ জন্ম
জীবিত ব্যক্তি
নোবেল বিজয়ী পদার্থবিজ্ঞানী
জাপানি পদার্থবিজ্ঞানী
এশিয়া গেম চেঞ্জার পুরস্কার বিজয়ী
আমেরিকান ফিজিক্যাল সোসাইটির বিশিষ্ট সভ্য
শেখ আকিজ উদ্দীন উচ্চ মাধ্যমিক বিদ্যালয়

আকিজ কলেজিয়েট স্কুল যশোর জেলার ঝিকরগাছা থানার নাভারনে অবস্থিত একটি বিদ্যালয়। এটি বাংলাদেশের বিখ্যাত আকিজ গ্রুপের প্রতিষ্ঠাতা সেখ আকিজ উদ্দিন ১৯৯১ সালে প্রতিষ্ঠা করেন। ২০০৩ সালে এখানে বাংলার পাশাপাশি ইংরেজি মাধ্যম চালু করা হয়।

শিক্ষা কার্যক্রম 
সকাল ৮:৩০ মিনিটে প্রাতঃ সামবেশের মাধ্যমে প্রতি দিনের কার্যক্রম শুরু হয়। 
বিভিন্ন দিবস উৎযাপন উপলক্ষে প্রতিষ্ঠান থেকে ছাত্র/ছাত্রীদের লেখা সংবলিত ‘দেয়ালপত্রিকা’ ও মসিক ‘ক্যাম্পাস বুলেটিন’ প্রকাশ করা ছাড়াও কলেজ সাহিত্য পরিষদের পক্ষ থেকে ‘প্রয়াস’ নামক সাহিত্য পত্রিকা প্রকাশিত হয়।

কৃতিত্ব
আকিজ কলেজ সাধারণত প্রত্যেক বছর যশোর বোর্ডে সেরা স্কুলের তালিকায় থাকে।

তথ্যসূত্র

যশোর জেলার বিদ্যালয়
১৯৯১-এ প্রতিষ্ঠিত শিক্ষাপ্রতিষ্ঠান
১৯৯১-এ বাংলাদেশে প্রতিষ্ঠিত
নাইজেল ডুগুইড

নাইজেল ডুগুইড (জন্ম: ২৫ নভেম্বর, ১৯৬৯) ক্যারিবিয় দ্বীপরাষ্ট্র গায়ানার জর্জটাউনে জন্মগ্রহণকারী ওয়েস্ট ইন্ডিজের ক্রিকেট আম্পায়ার। ২১ ফেব্রুয়ারি, ২০১৪ তারিখে কিংস্টনে অনুষ্ঠিত ওয়েস্ট ইন্ডিজ ও আয়ারল্যান্ডের মধ্যকার একমাত্র টুয়েন্টি২০ আন্তর্জাতিক খেলাটি তিনি পরিচালনা করেন।

আরও দেখুন 
 আম্পায়ার
 গ্রিগোরি ব্রেদওয়েট

বহিঃসংযোগ 
Nigel Duguid at ESPNcricinfo

তথ্যসূত্র 

ওয়েস্ট ইন্ডিজের ক্রিকেট আম্পায়ার
১৯৬৯-এ জন্ম
জীবিত ব্যক্তি
ওয়েস্ট ইন্ডিজের টুয়েন্টি২০ আন্তর্জাতিক ক্রিকেট আম্পায়ার
ওয়েস্ট ইন্ডিজের টেস্ট ক্রিকেট আম্পায়ার
ওয়েস্ট ইন্ডিজের একদিনের আন্তর্জাতিক ক্রিকেট আম্পায়ার
জর্জটাউনের (গায়ানা) ক্রীড়াবিদ
মহীনের ঘোড়াগুলির ডিস্কোগ্রাফি

মহীনের ঘোড়াগুলি ১৯৭৭-১৯৭৯ সালের মধ্যে ৩টি মৌলিক স্টুডিও অ্যালবাম এবং ১৯৯৫-১৯৯৯ সালের মধ্যে ৪টি সম্পাদিত স্টুডিও অ্যালবাম প্রকাশ করেছে। তবে, বিভিন্ন সময়ে বিভিন্ন শিল্পীদের নিয়ে একসাথে কাজ করার কারণে এই ব্যান্ডের ডিস্কোগ্রাফি কিছুটা জটিল ধরনের। মহীনের ঘোড়াগুলির ডিস্কোগ্রাফি মূলত ক্যাসেট এবং সিডি বিন্যাসে মুক্তি দেয়া হয়েছিলো। তাদের মূল অ্যালবামসমূহ প্রকাশিত হয়েছিলো ১৯৭৭-১৯৭৯ সালের মধ্যে যেখানে সর্বমোট ৮টি গান সংকলিত হয়েছে যা মাত্র সাড়ে ২৫ মিনিটের সঙ্গীত।

মহীনের ঘোড়াগুলির অধিকাংশ অ্যালবামই আশা অডিও কর্তৃক প্রকাশ পেয়েছে। এছাড়াও তারা গাথনি রেকর্ডস, হিন্দুস্তান রেকর্ডস এবং ভারতী রেকর্ডসের সাথেও কাজ করেছে।

অ্যালবাম

স্টুডিও অ্যালবাম

সম্পাদিত স্টুডিও অ্যালবাম

এক্সটেন্ডেড প্লে

আরও দেখুন
 গৌতম (২০০০, গৌতম চট্টোপাধ্যায় একক)

টীকা

তথ্যসূত্র

বহিঃসংযোগ
 মহীনের ঘোড়াগুলির অ্যালবাম

ডিস্কোগ্রাফি
ভারতীয় শিল্পীদের ডিস্কোগ্রাফি
রক সঙ্গীত দলের ডিস্কোগ্রাফি
২০১৪ সহযোগী সদস্য দলের অস্ট্রেলিয়া ও নিউজিল্যান্ড সফর

আইসিসি ক্রিকেট বিশ্বকাপে সহযোগী দলগুলোর প্রস্তুতিমূলক খেলা আন্তর্জাতিক ক্রিকেট কাউন্সিলের পরিচালনায় অস্ট্রেলিয়া ও নিউজিল্যান্ডে অনুষ্ঠিত হচ্ছে। এর প্রধান উদ্দেশ্য হচ্ছে অস্ট্রেলিয়া ও নিউজিল্যান্ডের পরিবেশে আইসিসি’র সহযোগী দলগুলোর ক্রিকেট খেলার মানের উন্নয়ন ঘটানো। ২০১৫ সালের ক্রিকেট বিশ্বকাপে যোগ্যতালাভকারী আফগানিস্তান, আয়ারল্যান্ড, স্কটল্যান্ড ও সংযুক্ত আরব আমিরাত দলের বিশ্বকাপে তাদের প্রস্তুতি কাজে সহায়তা করা।

দলগুলো স্থানীয় দলগুলোর বিপক্ষে প্রতিদ্বন্দ্বিতা করছে। আইসিসি হাই পারফরম্যান্স প্রোগ্রামের (এইচপিপি) অংশ হিসেবে ডেভ হোয়াটমোরের ন্যায় সাবেক ক্রিকেটার ও বিশেষজ্ঞ কোচগণ এ দলগুলোকে প্রশিক্ষণ দিচ্ছেন।

আফগানিস্তানের খেলাগুলো

১ম খেলা

২য় খেলা

৩য় খেলা

৪র্থ খেলা

৫ম খেলা

আয়ারল্যান্ডের খেলাগুলো

১ম খেলা

২য় খেলা

৩য় খেলা

৪র্থ খেলা

৫ম খেলা

৬ষ্ঠ খেলা

৭ম খেলা

স্কটল্যান্ডের খেলাগুলো

১ম খেলা

২য় খেলা

৩য় খেলা

৪র্থ খেলা

৫ম খেলা

৬ষ্ঠ খেলা

৭ম খেলা

সংযুক্ত আরব আমিরাতের খেলাগুলো

১ম খেলা

২য় খেলা

৩য় খেলা

৪র্থ খেলা

৫ম খেলা

৬ষ্ঠ খেলা

তথ্যসূত্র

বহিঃসংযোগ 
 United Arab Emirates tour of Australia and New Zealand 2014
 Fixture
 Ground

২০১৫ ক্রিকেট বিশ্বকাপ
২০১৪-এ আফগান ক্রিকেট
২০১৪-এ সংযুক্ত আরব আমিরাতে ক্রিকেট
২০১৪-এ আইরিশ ক্রিকেট
২০১৪-এ স্কটল্যান্ডীয় ক্রিকেট
পুরুষ টোয়েন্টি২০ আন্তর্জাতিক ক্রিকেট আম্পায়ারদের তালিকা

এ নিবন্ধটি এখন পর্যন্ত অন্তত একটি পুরুষ টোয়েন্টি২০ আন্তর্জাতিক (T20I) ক্রিকেট ম্যাচে দায়িত্ব পালনকারী আম্পায়ারদের তালিকা। ২০২৫ সালের জুন মাস পর্যন্ত ৫১৬ জন পুরুষদের টোয়েন্টি২০ আন্তর্জাতিক ম্যাচে আম্পায়ারের দায়িত্ব পালন করেছেন।

আম্পায়ারদের তালিকা

টীকা

তথ্যসূত্র

আম্পায়ার, পুরুষ
টুয়েন্টি২০ আন্তর্জাতিক ক্রিকেট আম্পায়ার
জামালুদ্দিন আফগানি

সাইয়েদ মুহাম্মাদ জামালুদ্দিন আফগানি (; ১৮৩৮/১৮৩৯ – ৯ মার্চ ১৮৯৭) ছিলেন উনিশ শতকের একজন ইসলামি আদর্শবাদী, ইসলামি আধুনিকতাবাদের অন্যতম জনক ও সর্ব-ইসলামবাদ ঐক্যের একজন প্রবক্তা। তিনি সাইয়েদ জামালুদ্দিন আসাদাবাদী বলেও পরিচিত ধর্মতত্ত্বের চেয়ে পাশ্চাত্য চাপের প্রতিক্রিয়ায় মুসলিমদের রাজনৈতিক ঐক্যের দিকেই তার ঝোক বেশি ছিল বলে উল্লেখ করা হয়।

আরও দেখুন
 ইসলামি আধুনিকতাবাদ
 প্যান ইসলামিজম
 তামাক প্রতিবাদ

তথ্যসূত্র

আরও পড়ুন
Bashiri, Iraj, Bashiri Working Papers on Central Asia and Iran, 2000.

Keddie, Nikki Ragozin. Sayyid Jamal ad-Din al-Afghani: A Political biography. Berkeley: University of California Press, 1972. 
 

 Mehrdad Kia, Pan-Islamism in Late Nineteenth-Century Iran, Middle Eastern Studies, Vol. 32, No. 1, pp. 30–52 (1996).

বহিঃসংযোগ

Jamal-ad-Din Afghani, a comprehensive article in Encyclopædia Iranica.

আল নাহদা
১৮৩৮-এ জন্ম
১৮৯৭-এ মৃত্যু
ইরানি কর্মী
মুসলিম কর্মী
ভারতীয় স্বাধীনতা কর্মী
ইরানি সক্রিয়কর্মী
মুসলিম সক্রিয়কর্মী
হাশেমীয় ব্যক্তি
টিম রবিনসন (ক্রিকেটার)

রবার্ট টিমোথি টিম রবিনসন (; জন্ম: ২১ নভেম্বর, ১৯৫৮) নটিংহ্যামশায়ারের সাটন-ইন-অ্যাশফিল্ড এলাকায় জন্মগ্রহণকারী সাবেক ও বিখ্যাত ইংরেজ আন্তর্জাতিক ক্রিকেট তারকা। বর্তমানে তিনি আম্পায়ারের দায়িত্ব পালন করছেন। ১৯৮৪ থেকে ১৯৮৯ সালের মধ্যে ইংল্যান্ড ক্রিকেট দলের পক্ষে টেস্ট ও একদিনের আন্তর্জাতিকে অংশ নিয়েছেন। কাউন্টি ক্রিকেটে নটিংহ্যামশায়ার দলে খেলেছেন।

১৯৮৬ সালে উইজডেন কর্তৃক বর্ষসেরা ক্রিকেটারের পুরস্কার পান তিনি।

খেলোয়াড়ী জীবন 
উদ্বোধনী ব্যাটসম্যান হিসেবে রবিনসনের ব্যাটিংয়ের ধরন অনেকাংশেই জিওফ্রে বয়কটের ন্যায়। ইংল্যান্ড দলে তার সূচনা ছিল প্রতিশ্রুতিশীল। ১৯৮৪-৮৫ মৌসুমে দিল্লিতে অনুষ্ঠিত দ্বিতীয় টেস্টে ভারতের বিপক্ষে অনবদ্য ১৬০ রান করেন। ১৯৮৫ মৌসুমের অ্যাশেজ সিরিজে অস্ট্রেলিয়ার বিপক্ষে দুইটি শতক হাঁকান। কিন্তু, ১৯৮৫-৮৬ মৌসুমে অন্যান্য ইংরেজ ব্যাটসম্যানের ন্যায় তিনিও ওয়েস্ট ইন্ডিজের দূর্দান্ত পেস আক্রমণ মোকাবেলায় ব্যর্থ হন। আট ইনিংসে তিনি মাত্র ৭২ রান করেন। পরের বছরই তিনি ছন্দ খুঁজে পান। পাকিস্তানের বিরুদ্ধে ১৬৬ রান করেন।

১৯৮৭-৮৮ মৌসুমে পাকিস্তান সফরে যান ও ক্রিকেট বিশ্বকাপে অংশ নেন। শীতকালীন এ সফরে তিনি পাকিস্তান, অস্ট্রেলিয়া ও নিউজিল্যান্ড সফরে তিনি তেমন সফলতা পাননি। তন্মধ্যে সর্বাপেক্ষা স্মরণীয় ঘটনা ছিল চূড়ান্ত খেলায় ক্রেগ ম্যাকডারমটের প্রথম বলে এলবিডব্লিউর শিকার হওয়া। সিডনি ক্রিকেট গ্রাউন্ডে অনুষ্ঠিত দ্বি-শতবার্ষিকী টেস্ট খেলায় অস্ট্রেলিয়ার বিপক্ষে তিনি পুনরায় ব্যর্থ হন। টনি ডোডেমাইডের শর্ট বলকে হুক করতে গিয়ে তিনি আউট হয়ে যান।

১৯৮৮ সালের ইংল্যান্ডের গ্রীষ্মকালের শেষে শ্রীলঙ্কার বিপক্ষেও তিনি ব্যাটিং দক্ষতা দেখাতে পারেননি। শ্রীলঙ্কার মিডিয়াম পেস আক্রমণে আউট হন তিনি। ১৯৮৮-৮৯ মৌসুমে গ্রাহাম গুচের দক্ষিণ আফ্রিকার সম্পর্কের ফলে ভারত ও ইংরেজ ক্রিকেট বোর্ডের মধ্যে তিক্ততাপূর্ণ সম্পর্ক গড়ে উঠায় এ মৌসুমে ইংল্যান্ড কোন সফরে যায়নি।

১৯৮৯ সালে ওল্ড ট্রাফোর্ডে তিনি সর্বশেষ টেস্টে অংশ নেন অস্ট্রেলিয়ার বিপক্ষে। খেলা শেষ হবার পূর্বেই প্রকাশ পায় যে, রবিনসন আসন্ন শীত মৌসুমে দক্ষিণ আফ্রিকায় বিদ্রোহী সফরের লক্ষ্যে ষোলজন খেলোয়াড়কে নিয়ে একটি পার্টির আয়োজন করেন।

প্রথম-শ্রেণীর ক্রিকেট 
১৯৯৯ সাল পর্যন্ত কাউন্টি ক্রিকেট খেলেছেন রবিনসন। সর্বমোট ৪২৫টি প্রথম-শ্রেণীর ক্রিকেটে ২৭,৫৭১ রান করেন ৬৩ সেঞ্চুরি সহযোগে, ৪২.১৫ গড়ে। টেস্ট খেলায় বল হাতে একবারই বোলিং করেন যা মেইডেন ওভার ছিল।

আম্পায়ার 
২০০৭ সালে ইসিবি কর্তৃক মনোনীত হয়ে প্রথম-শ্রেণীর ক্রিকেটে আম্পায়ারের দায়িত্ব পালন করেন। ২০১৩ সালে প্রথমবারের মতো আন্তর্জাতিক পর্যায়ে ইংল্যান্ড ও নিউজিল্যান্ডের মধ্যকার খেলা পরিচালনা করেন।

তথ্যসূত্র

বহিঃসংযোগ 

 
 

১৯৫৮-এ জন্ম
জীবিত ব্যক্তি
ইংরেজ ক্রিকেটার
ইংরেজ ক্রিকেট আম্পায়ার
ইংল্যান্ডের টেস্ট ক্রিকেটার
ইংল্যান্ডের একদিনের আন্তর্জাতিক ক্রিকেটার
১৯৮৭ ক্রিকেট বিশ্বকাপের ক্রিকেটার
ইংরেজ ওডিআই ক্রিকেট আম্পায়ার
ইংরেজ টি২০আই ক্রিকেট আম্পায়ার
মেরিলেবোন ক্রিকেট ক্লাবের ক্রিকেটার
নটিংহ্যামশায়ারের ক্রিকেটার
নটিংহ্যামশায়ার ক্রিকেট অধিনায়ক
উইজডেন বর্ষসেরা ক্রিকেটার
ইয়ং ইংল্যান্ডের ক্রিকেটার
২০শ শতাব্দীর ইংরেজ পুরুষ ক্রীড়াবিদ
মন্থরা

মন্থরা()  হল রাজা দশরথের স্ত্রী রাণী কৈকেয়ীর পিত্রালয় থেকে আগত কুব্জা দাসী। সে বিকৃতাকার, বক্রদেহা, ঈর্ষাপরায়ণা এবং কূটবুদ্ধি সম্পন্না ছিল। কুমন্ত্রণা দানে নিপুণ হলেও সে কৈকেয়ীর প্রকৃত হিতৈষী ছিল।

মন্থরার কুপরামর্শ 
দশরথ জ্যেষ্ঠপুত্র রামকে রাজ্যাভিষিক্ত করতে চাইলে কৈকেয়ীকে মন্থরা নানা ভাবে উত্তেজিত করতে থাকে। প্রথমদিকে কৈকেয়ী এসবে কান না দিলেও অবশেষে মন্থরার যুক্তিতে তার বুদ্ধি নাশ হয়। সে কৈকেয়ীকে মনে করিয়ে দেয় দশরথ শম্বরাসুরের সাথে যুদ্ধে আহত হলে কৈকেয়ী তাকে রণভূমি থেকে সরিয়ে এনে সেবা দিয়ে সুস্থ্য করেছিলেন তখন দশরথ তাকে একই সাথে দুটি বর দিতে রাজি হয়েছিলেন। এখন সেই সময় উপস্থিত হয়েছে তার উচিত প্রথম বরে ভরতকে রাজ্যে অভিষিক্ত করা এবং দ্বিতীয় বরে রামকে চৌদ্দ বছরের জন্য বনে পাঠানো। সত্যরক্ষার জন্য দশরথ এই বর দিতে বাধ্য হন।

ভরতের হাতে লাঞ্ছনা  
রামের বনবাসের খবর শুনে শত্রুঘ্ন এতদূর বিরক্ত ও মর্মাহত হয়েছিলেন যে সকল অনর্থের মূল কৈকেয়ীর দাসী মন্থরাকে তিনি প্রহার করেন এবং কৈকেয়ীকে যথেষ্ট ভর্ৎসনা করেন।

তথ্যসূত্র 

পৌরাণিক অভিধান - সুধীরচন্দ্র সরকার 

রামায়ণের চরিত্র
দি ওভারকোট

দি ওভারকোট (, translit. Shinel; কখনও কখনও দ্য ক্লোয়াক হিসাবে অনুদিত হয়) ইউক্রেনীয় বংশোদ্ভূত রুশ লেখক নিকোলাই গোগোলের একটি ছোটো গল্প, যা ১৮৪২ সালে প্রকাশিত হয়। এই গল্প এবং এর লেখক রুশ সাহিত্যে ব্যপক প্রভাব রয়েছে, এবং ফিওদোর দস্তয়েভ্স্কি সে সম্বন্ধে উদ্ধৃতি করে বলেছেন, "আমরা সবাই গোগলের ওভারকোট থেকেই বের হয়ে এসেছি।" এই গল্পে গোগোল তৎকালীন স্বৈরাচারী ভূমিদাস সমাজের জীবন-ছবি এঁকেছেন।

টীকা

তথ্যসূত্র

বহিঃসংযোগ

দি ওভারকোট, সম্পূর্ণ লেখা
দি ওভারকোট, সম্পূর্ণ পাবলিক ডোমেইন রেকর্ডিং
Гоголь Николай Васильевич. Шинель (সিরিলিক টেক্সট)

১৮৪২-এর ছোট গল্প
নিকোলাই গোগোলের ছোট গল্প
চলচ্চিত্রে অভিযোজিত ছোটগল্প
অ্যান্ড্রু জোন্স (ক্রিকেটার)

অ্যান্ড্রু হাওয়ার্ড জোন্স (; জন্ম: ৯ মে, ১৯৫৯) ওয়েলিংটনে জন্মগ্রহণকারী সাবেক নিউজিল্যান্ডীয় ক্রিকেটার। নিউজিল্যান্ড ক্রিকেট দলের অন্যতম সদস্য হিসেবে ১৯৮৭ থেকে ১৯৯৫ সালের মধ্যে টেস্ট ও একদিনের আন্তর্জাতিকে অংশগ্রহণ করেছেন।

ঘরোয়া ক্রিকেটে সেন্ট্রাল ডিস্ট্রিক্টস স্ট্যাগস, ওতাগো ভোল্টস এবং ওয়েলিংটন ফায়ারবার্ডস - এ তিনটি রাজ্য দলে খেলেছেন।

প্রারম্ভিক জীবন 
অ্যান্ড্রু জোন্স ১৯৭২ থেকে ১৯৭৬ সাল পর্যন্ত নেলসন কলেজে অধ্যয়ন করেন। কলেজে থাকাকালীন বিদ্যালয়ের প্রথম একাদশ ক্রিকেট দলে চার বছর খেলেছেন। ১৯৭৫ সালে সেরা অল-রাউন্ড ক্রীড়াবিদ হওয়ার প্রেক্ষিতে উড কাপ পুরস্কার লাভ করেন।

খেলোয়াড়ী জীবন 
১৬ এপ্রিল, ১৯৮৭ তারিখে সাতাশ বছর বয়সে নিউজিল্যান্ডের পক্ষে তার টেস্ট অভিষেক ঘটে। সচরাচর তিন নম্বর ব্যাটসম্যান হলেও মাঝে-মধ্যেই টেস্ট ইনিংসে চার নম্বরে মাঠে নামতেন। তার খেলা ৩৯ টেস্টের মধ্যে নিউজিল্যান্ড মাত্র ছয়টি টেস্টে জয়লাভে সক্ষম হয়। তার ব্যাটিংয়ের ধরন শর্ট ডেলিভারি বেশ কার্যকর ছিল।

ক্রিজে টিকে গেলে তাকে আউট করা বেশ দুঃসাধ্য ছিল। তার সাতটি সেঞ্চুরির মধ্যে পাঁচটিই ১৪০ বা ততোধিক রানের। উপমহাদেশের দল ভারতের বিপক্ষে ৫০.১৩ গড়ে ৪০১ ও শ্রীলঙ্কার বিপক্ষে ৬২.৫০ গড়ে ৬২৫ রান করেছেন। ১৯৯১ সালে ওয়েলিংটনে শ্রীলঙ্কার বিপক্ষে নিজস্ব সর্বোচ্চ ১৮৬ রান করেন। তন্মধ্যে, মার্টিন ক্রোকে সাথে নিয়ে ৪৬৭ রানের জুটি গড়েন যা টেস্ট ক্রিকেটের ইতিহাসে যে-কোন দলের বিপক্ষে যে-কোন জুটিতে টেস্ট রেকর্ড হিসেবে স্বীকৃত ছিল ও ২০০৯ সাল পর্যন্ত তৃতীয় সর্বোচ্চ রানের জুটি। এ ইনিংসের পর পরবর্তী দুই টেস্টেও ১২২ ও অপরাজিত ১০০* রান সংগ্রহ করেন। এরফলে একমাত্র নিউজিল্যান্ডীয় হিসেবে ধারাবাহিকভাবে তিনটি শতক হাঁকান।

৮৭টি একদিনের আন্তর্জাতিকে ৩৫.৬৯ গড় রানের অধিকারী জোন্স সেঞ্চুরি করতে সক্ষমতা দেখাননি। তার সর্বোচ্চ ৯৩ রান আসে শারজায়, বাংলাদেশের বিপক্ষে।

তথ্যসূত্র

বহিঃসংযোগ 

 
 

১৯৫৯-এ জন্ম
জীবিত ব্যক্তি
১৯৮৭ ক্রিকেট বিশ্বকাপের ক্রিকেটার
১৯৯২ ক্রিকেট বিশ্বকাপের ক্রিকেটার
ওতাগোর ক্রিকেটার
ওয়েলিংটনের ক্রিকেটার
নিউজিল্যান্ডীয় ক্রিকেটার
নিউজিল্যান্ডের টেস্ট ক্রিকেটার
নিউজিল্যান্ডের একদিনের আন্তর্জাতিক ক্রিকেটার
নিউজিল্যান্ডের একদিনের আন্তর্জাতিক ক্রিকেট অধিনায়ক
সেন্ট্রাল ডিস্ট্রিক্টসের ক্রিকেটার
নর্থ আইল্যান্ডের ক্রিকেটার